Tourism Perak Malaysia

Asmara Loka 2024
2024-11-09 20:00 - 23:00 (Asia/Shanghai) | Ipoh Convention Centre (ICC), PT 254557, JALAN SULTAN ABDUL JALIL, Ipoh, Perak, 30450, Malaysia
Setelah menjayakan Kotak Muzik Kita di Galasa Caldwell, Ipoh tahun lepas dan juga siri jelajah Pentas Healing bersama komuniti Gamon Society ke Perak, Pulau Pinang, Negeri Sembilan dan Melaka, Fuse Creative Digital Media dengan berbesar hatinya ingin mempersembahkan ASMARA LOKA, sebuah acara muzik yang bakal diadakan pada 9 November 2024 di Ipoh Convention Centre, Ipoh Perak.

Dengan membawa konsep acara muzik indoor yang intim dan eksklusif, dan juga barisan artis terkenal tanah air seperti 6IXTHSENSE, INSOMNIACKS, DRAMABAND & AIZAT AMDAN, Fuse Creative Digital Media berhasrat untuk menjadikan ASMARA LOKA sebagai satu acara buat penggemar muzik tanah air yang meminati dan mengikuti trend “Galau” dan “Healing” yang sedang trending di media sosial seperti Tiktok, FB dan Instagram, terutamanyadi kalangan generasi muda penggemar muzik tanah air.

Jualan tiket atas talian telah bermula pada 6hb Ogos 2024 yang lalu di laman sesawang www.ticket2u.com.my dengan 2 kategori iaitu, RM98 bagi tiket ZONA PATAH HATI dan RM128 bagi tiket ZONA MATI RASA. 60% tiket telah terjual setakan ini.

Atas permintaan ramai di kalangan komuniti, kini tiket combo diperkenalkan untuk kategori ZONA PATAH HATI : “Tiket Duo” dengan harga RM226 untuk 2 orang dan “Tiket Kumpulan” dengan harga RM432 untuk 4 orang yang akan bermula dijual pada 11 October 2024. *Harga tidak termasuk caj pemprosesan

Larian Hari Keputeraan Sultan Nazrin Shah 2024
2024-11-10 06:30 - 17:00 | Dataran Pavilion Kuala Kangsar, Dataran Pavilion Kuala Kangsar, Kuala Kangsar, Perak, 33000, Malaysia
Larian Hari Keputeraan Sultan Nazrin Shah Nov 2024

Race pack collection

DateTimeVenue7 & 8 November 2024(Khamis & Jumaat)10:00pg – 6:00ptgDewan Jubli Kuala Kangsar, Jalan Raja Idris9 November 2024(Sabtu)10:00pg – 8:00mlmDewan Jubli Kuala Kangsar, Jalan Raja Idris** TIADA PENGAMBILAN PEK PERLUMBAAN PADA HARI LARIAN / NO RACE PACK COLLECTION ON EVENT DAY

Royal Belum International Hornbill Expedition (RBI) 2025
2025-08-22 08:00 - 2025-08-24 17:00 | Hutan Simpan Temenggor dan Royal Belum
The Royal Belum International Hornbill Expedition returns on 22–24 August 2025, celebrating its 10th year as a signature annual event. Set within the pristine lowland rainforests of Royal Belum State Park, Aman Jaya Forest Reserve, Temengor Forest Reserve, and Temengor Lake, this unique expedition invites participants to explore diverse sites in search of Malaysia’s magnificent hornbills. Nature enthusiasts will have the rare opportunity to observe, record, and promote the sightings of all 10 hornbill species found in the country, including the critically endangered Helmeted Hornbill (Rhinoplax vigil) and the regionally migrating Plain-pouched Hornbill (Rhyticeros subruficollis). Join us in Royal Belum, Perak, as we celebrate a decade of conservation, adventure, and eco-tourism.

Program Bersih & Indah (Perak Best 2.0) & Teluk Batik Day Out
2025-08-23 08:00 - 14:00 | Dataran Teluk Batik, Dataran Teluk Batik, Lumut, Perak, 32200, Malaysia
Program Bersih & Indah (Perak Best 2.0) dan Teluk Batik Day Out akan berlangsung pada 23 Ogos 2025 (Sabtu) di Dataran Teluk Batik, Manjung bermula jam 8.00 pagi hingga 2.00 petang. Program ini bertujuan memupuk kesedaran masyarakat tentang kepentingan menjaga kebersihan, mengamalkan gaya hidup sihat serta mengeratkan hubungan komuniti.

Selain itu, ia juga menjadi platform untuk memperkenalkan Teluk Batik sebagai destinasi pelancongan utama di Perak yang kini diiktiraf sebagai kawasan zon bebas karbon dan bebas kenderaan. Pelbagai aktiviti menarik menanti pengunjung antaranya pertandingan busana, sukan pantai, sukaneka, pertandingan memasak, senamrobik, food truck dan pertandingan suara cilik.

Program ini dijangka meriah dengan penyertaan pelbagai lapisan masyarakat serta mampu memperkukuh imej Teluk Batik sebagai lokasi pelancongan mesra keluarga dan lestari.

Tapaufest Lenggong
2025-08-23 08:00 - 2025-08-24 23:00 | Resort Tasik Raban, Lenggong, Resort Tasik Raban, Kampung Raban, Lenggong, 33030, Malaysia
TAPAUfest kembali ke Resort Tasik Raban, Lenggong, Perak pada 23 & 24 Ogos 2025

TAPAUfest kembali ke Resort Tasik Raban, Lenggong, Perak pada 23 & 24 Ogos 2025 untuk edisi ke-7 istimewa ASEAN membawakan sebuah pengalaman festival yang menggabungkan elemen seni dan alam sekitar!

Tiket boleh didapati di https://www.tapaufest.asia/

Batu Gajah Half Marathon
2025-08-24 08:00 - 17:00 | Silverlakes Village Outlet, Batu Gajah, Perak, 1, Persiaran Silverlakes, Kampung Belangkor, Batu Gajah, Perak, 31000, Malaysia
Malaysia bakal mencipta sejarah dengan Larian Dalam Mall Pertama di negara ini!Ayuh bersama rakan dan keluarga sertai acara larian yang menyeronokkan dan penuh warna ini, dengan pilihan jarak:✅ 5KM✅ 10KM✅ 21KM (Half Marathon)Sama ada anda pelari tegar atau sekadar ingin berseronok, ini adalah acara untuk semua!Suasana unik, hiburan menarik & hadiah lumayan menanti anda!

Sambutan Ambang Kemerdekaan Peringkat Negeri Perak 2025 x BSAS Festival 2025
2025-08-29 10:00 - 2025-08-31 23:30 | Bulatan Sultan Azlan Shah, Meru, Ipoh, Persiaran Meru Raya 1, Ipoh, Perak, 30020, Malaysia
Sambutan Ambang Merdeka 2025 x Festival Bulatan Sultan Azlan Shah 2025 akan berlangsung pada 29 hingga 31 Ogos 2025, bermula jam 10.00 pagi hingga 12.00 malam di Bulatan Sultan Azlan Shah, Meru.

Pelbagai aktiviti menarik menanti pengunjung sepanjang festival, antaranya Sambutan Ambang Merdeka peringkat Negeri Perak 2025, pertunjukan bunga api, persembahan kebudayaan pelbagai kaum, persembahan artis jemputan, serta Larian Bulatan Sultan Azlan Shah 2025. Turut memeriahkan suasana ialah gerai jualan makanan dan minuman, Jualan Rahmah KPDNKK, horse riding, mini petting zoo, Rumah Hantu Tantirana, Soopa Doopa, Merdeka Penalty League 2025, Pentas Gegar Kosmik 2.0 dan persembahan istimewa Fire Show oleh Budak Api Ipoh.

Ayuh, jangan lepaskan peluang untuk bersama-sama memeriahkan Sambutan Ambang Merdeka dan Festival Bulatan Sultan Azlan Shah 2025 di Meru!

Cerita Secangkir Kopi 2025
2025-08-30 07:00 - 23:30 | Dataran Warisan Taiping, 1897, Jalan Taming Sari, Taiping, Perak, 34000, Malaysia
Cherita Secangkir Kopi (CSK) kali ke-3 kembali lagi dengan lebih besar, meriah dan penuh cerita! Pada 30 Ogos 2025 (Sabtu), bertempat di Dataran Warisan Taiping, festival kopi terbesar di Utara ini akan berlangsung dari jam 7 pagi hingga 12 malam.

Pelbagai aktiviti menarik menanti seperti Pertandingan Sajak Merdeka, Barista Fun Run, kursus TVET barista & pastri, persembahan buskers, pertandingan skateboard, roasting & cupping show, Drip & Dare Championship, treasure hunt, barista cilik, healing corner, bidding bundle, serta jualan kopi dan manisan.

Lebih istimewa, kehadiran YAB Menteri Besar Perak bakal menyerikan lagi festival ini. Ayuh, raikan Ambang Merdeka 2025 bersama Cherita Secangkir Kopi 2025 – secangkir kopi, sejuta rasa & cerita!

Mualim Ultra 2025- Edisi Keempat (Camelback Mualim Ultra Trail)
2025-09-13 00:00 - 2025-09-14 23:59 | Insitut Tanah dan Ukur Negara, Insitut Tanah dan Ukur Negara, Tanjong Malim, Perak, 35900, Malaysia
Muallim Ultra 2025 is Back!Formerly known as Camelbak Muallim Ultra Trail (Camtra), the 4th edition of this exciting trail event will take place on 13 – 14 September 2025 in Muallim, Perak. Participants can choose from 50km, 30km or 15km categories, each offering a unique adventure through the breathtaking landscapes of Muallim. Mark your calendars and be part of this unforgettable race!

Keretapi Sarong Ipoh 2025
2025-09-13 08:00 - 17:00 | Stesen Keretapi Ipoh, Stesen Keretapi, Stesen Keretapi Ipoh, Jalan Panglima Bukit Gantang Wahab, Ipoh, Perak, 30000, Malaysia
Keretapi Sarong Ipoh ialah acara tahunan yang akan kembali pada 13 September 2025 untuk sambutan Hari Malaysia, yang bertujuan untuk merayakan perpaduan dan warisan budaya rakyat Malaysia menerusi busana sarong berwarna-warni dan persembahan muzik. Ia merupakan sebahagian daripada pergerakan budaya yang lebih besar yang dianjurkan oleh LOCCO dan melibatkan pelbagai bandar di seluruh Malaysia, termasuk Ipoh, untuk memupuk semangat kebersamaan dan kecintaan terhadap budaya.

Ipoh 7 Bridge Run
2025-09-14 08:00 - 17:00 | Stadium Indera Mulia, Ipoh, Kompleks Sukan Ipoh, Ipoh, Perak, 31400, Malaysia
HTM Ipoh 7 Bridges Marathon 2025 akan berlangsung pada 14 September 2025 (Ahad) di Stadium Indera Mulia, Ipoh. Acara larian ini menampilkan empat kategori jarak iaitu 42KM, 21KM, 10KM dan 5KM, sesuai untuk pelari profesional mahupun peminat larian santai. Pendaftaran Super Early Bird dibuka bermula 16 Mei 2025. Jangan lepaskan peluang untuk merasai pengalaman unik berlari merentasi tujuh jambatan ikonik di sekitar bandar Ipoh.

Hari Malaysia
2025-09-16 00:00 - 23:59

Karnival Mesra Anak Muda (KAMU)
2025-09-20 00:00 - 2025-09-21 23:59 | Stadium Indera Mulia, Ipoh, Kompleks Sukan Ipoh, Ipoh, Perak, 31400, Malaysia
Karnival Mesra Anak Muda (KAMU) 2025 akan diadakan pada 20 dan 21 September 2025 bertempat di Stadium Indera Mulia, Ipoh. Acara ini menjanjikan pelbagai aktiviti menarik yang merangkumi Pekan Pop-Up KAMU, Konsert KAMU, Kayuhan Perak Sejahtera, Esport & Sukan Lasak, serta AIM TVET bersama Cikgu Saarani. Karnival ini dianjurkan khas untuk memberi peluang kepada anak muda berkumpul, berhibur, dan menyertai aktiviti bermanfaat. Tandakan tarikh anda sekarang kerana KAMU 2025 pasti lebih meriah dengan kehadiran anda!

Hari Kuale Lenggang 2025
2025-09-20 08:00 - 17:00 | Kuala Kangsar, Kuala Kangsar, Kuala Kangsar, Perak, 33000, Malaysia
Hari Kuale Lenggang ialah acara yang disambut di Kuala Kangsar, Perak, yang meraikan warisan, seni, dan budaya. Pada tahun 2025, acara ini akan berlangsung pada 20 September dan akan melibatkan pelbagai aktiviti seperti larian, explorace, dan pertandingan sukan tradisional untuk seisi keluarga.

Santai Budaya @ Laman Budaya
2025-09-20 08:00 - 17:00 | Laman Budaya Galeri Perbandaran Taiping, PW105, Jalan Stesen, Taiping, Perak, 34000, Malaysia
Jom meriahkan Program Santai Budaya @ Laman Budaya anjuran Majlis Perbandaran Taiping pada 20 September 2025 (Sabtu), 7.30 pagi hingga 3.00 petang di Galeri Perbandaran Taiping dengan pelbagai aktiviti menarik seperti pertandingan mewarna, kompang kreatif, memasak, pameran kraf & IKS, persembahan kebudayaan serta jualan makanan tradisional – jangan lepaskan peluang untuk bersama keluarga mengisi hujung minggu anda dengan penuh warna-warni budaya!

Motos in Malim
2025-09-26 00:00 - 2025-09-28 23:59 | Tanjong Malim, Tanjong Malim, Perak, 35900, Malaysia
Motos in Malim 3.0 kembali pada 26 hingga 28 September 2025 di Tanjung Malim untuk tiga hari penuh aktiviti. Acara ini bukan sekadar perhimpunan peminat motosikal, tetapi turut menampilkan tapak perkhemahan, persembahan muzik secara langsung daripada band tempatan, bengkel interaktif, pasar jualan, aktiviti river tubing dan banyak lagi. Tiket termasuk yuran tapak perkhemahan, jadi pengunjung boleh menikmati suasana santai dengan pemandangan banjaran sambil menyokong komuniti muzik bawah tanah tempatan.

Fiesta Loma Gerik 2025
2025-10-03 00:00 - 2025-10-05 23:59 | Dataran Kampung Jong & Dataran Loma, Kuala Rui, Gerik
Fiestaloma Kembali!

Sambut kembali Fiestaloma 2025 yang akan diadakan dari 3 hingga 5 Oktober 2025 di Dataran Kampung Jong & Dataran Loma, Kuala Rui, Gerik—dapatkan kit rasmi edisi terhad (Aduka & Unicorn), dan setiap pembelian turut melayakkan anda menyertai Cabutan Bertuah dengan hadiah berjumlah RM 20,000!

Festival Seni Seramik Perak 2025
2025-10-09 09:00 - 2025-10-12 18:00 | Artworks Hotel, Ipoh, No 20, 28, Jalan Industri Paloh 1, Pusat Perniagaan Paloh, Ipoh, Perak, 31650, Malaysia
Festival Seni Seramik Perak 2025

Festival Seni Seramik Perak 2025 menampilkan pameran, bengkel, simposium antarabangsa, serta pelbagai aktiviti seni dan warisan menarik. Dianjurkan oleh Persatuan Seni Seramik Perak (PERSERA), festival ini turut merangkumi demonstrasi teknik pemprosesan seramik, persembahan tradisional seperti silat, muzik, tarian, serta pelancaran Akademi PERSERA. Pengunjung juga boleh menikmati gerai kraf, makanan dan minuman, serta permainan rakyat. Masuk adalah percuma.Lokasi di Google Maps

Taiping Bird Week 2025
2025-10-10 08:00 - 2025-10-12 17:00 | Pavilion Zoo Taiping & Night Safari, Jalan Pekeliling, Taman Tasik Taiping, Taiping, Perak, 34000, Malaysia
Taiping Bird Week 2025 akan berlangsung dari 10 hingga 12 Oktober 2025 di Pavilion Zoo Taiping & Night Safari dengan tiga aktiviti utama iaitu Taiping Bird Race, Taiping Photo Run, dan Hornbill Fun Walk. Bird Race terbuka kepada orang awam dan pelajar sekolah menengah dalam kumpulan tiga orang untuk mencatat sebanyak mungkin spesies burung. Photo Run pula ialah pertandingan fotografi burung liar di habitat semula jadi, manakala Hornbill Fun Walk merupakan acara santai berjalan sejauh 2.5 km dalam zoo. Tarikh tutup penyertaan bagi Bird Race dan Photo Run ialah pada 8 Oktober 2025, dan bagi Fun Walk pada 5 Oktober 2025. Jangan lepaskan peluang menarik ini di #TBW2025!

Manjung Run 2025
2025-10-11 08:00 - 17:00 | Dataran Doodle Art, Manjung @Lumut, 13, Jalan SM 1c/6, Lumut, Perak, 32200, Malaysia
Manjung Run 2025

Manjung Run 2025 kembali dengan lebih mencabar dan meriah! Edisi kali ini memperkenalkan kategori baharu — Full Marathon — khusus buat pelari tegar yang ingin menakluk jarak maksimum. Acara ini dijangka menarik ribuan peserta ke Dataran Doodle Art, Manjung, bagi menikmati suasana ceria, laluan indah, serta keunikan komuniti tempatan. Sama ada berlari untuk kecergasan, keseronokan, atau cabaran peribadi, setiap langkah dalam Manjung Run 2025 pasti meninggalkan kenangan berharga.Maklumat lanjut di JomRun

The 3rd Malaysia Maze Orienteering Championship 2025
2025-10-18 08:00 - 2025-10-19 17:00 | Padang Sintetik, Parit Buntar, Perak, Jalan Pejabat, Kampung Permatang Tok Mamat, Parit Buntar, Perak, 34200, Malaysia
The 3rd Malaysia Maze Orienteering Championship 2025

Cabaran maze orienteering paling unik di Malaysia kembali! Acara ini menguji strategi, kepantasan, dan kemahiran navigasi peserta melalui laluan maze yang mendebarkan. Terbuka untuk semua kategori, dengan hadiah menarik menanti para pemenang. Sertai pertandingan ini untuk pengalaman sukan yang menyeronokkan dan mencabar.Daftar sekarang | Maklumat lanjut di Facebook

Simposium Muzik Ipoh 2025
2025-10-24 08:00 - 2025-10-26 17:00 | Dewan Bandaran Ipoh, 4, Jalan Panglima Bukit Gantang Wahab, Ipoh, Perak, 31450, Malaysia
Simposium Muzik Ipoh 2025

Simposium Muzik Ipoh 2025 — Nasyid: Dari Tradisional ke Kontemporari bakal berlangsung dari 24 hingga 26 Oktober 2025 di Dewan Bandaran Ipoh. Acara ini meraikan keindahan muzik nasyid yang terus relevan merentas zaman melalui pelbagai pengisian seperti simposium, forum, sesi perkongsian, konsert dan pameran. Ia menjadi platform penting yang menggabungkan ilmu, seni dan inspirasi, menampilkan tokoh serta artis nasyid terkenal tanah air. Sertai acara ini untuk menyelami perjalanan muzik nasyid yang sarat dengan nilai kerohanian dan keharmonian.Maklumat lanjut di Facebook

iCare RX Charity Run 2025
2025-10-26 06:00 - 12:00 | Pavilion Zoo Taiping & Night Safari, Jalan Pekeliling, Taman Tasik Taiping, Taiping, Perak, 34000, Malaysia
ICARE RX CHARITY RUN 2025

iCare Rx Charity Run 2025 mengajak ramai-ramai untuk turut menyertai larian amal dengan satu harapan iaitu melindungi hidupan liar seperti Seladang (Malayan Gaur) di Zoo Taiping. Dianjurkan oleh iCare Rx Sdn Bhd, acara ini menggabungkan kesihatan, kesedaran alam sekitar, dan sokongan terhadap spesies terancam. Penyertaan terhad kepada 2,500 peserta, dengan goodie bag dan medal hanya untuk mereka yang menamatkan larian. Daftar awal untuk peluang menyertai larian bermakna ini.

Karnival & Konsert Gendang Madani
2025-11-06 08:00 - 2025-11-09 23:00 | Bulatan Sultan Azlan Shah, Meru, Ipoh, Persiaran Meru Raya 1, Ipoh, Perak, 30020, Malaysia
GENDANG TANPA HENTI” – CIPTA SEJARAH MALAYSIA BOOK OF RECORDS!Karnival & Konsert Gendang Madani 2025 berlangsung dengan meriah di Bulatan Sultan Azlan Shah, Meru Raya, Ipoh. Program anjuran Mega Nice Creative ini disempurnakan oleh Duli Yang Amat Mulia Raja DiHilir Perak Darul Ridzuan, Raja Iskandar Dzurkarnain. Acara ini mencatat sejarah Malaysia Book of Records sebagai persembahan “Gendang Tanpa Henti” pertama di Malaysia selama 68 jam. Sepanjang empat hari, pengunjung dapat menikmati persembahan artis terkenal seperti Rabbani, Haziq Rosebi, Azlan Typewriter, Dgonia Band, pertunjukan payung terjun, api, pertandingan silat, Battle of the Band, fun run, aktiviti interaktif keluarga, serta Food Mania by Letops Fest yang mempamerkan pelbagai juadah tempatan.

FESTIVAL KOMUNITI GEOPARK 2025: KINTA & KITA — Himpunan Ilmu & Jiwa
2025-11-08 08:00 - 2025-11-09 17:00 | Gunung Lang, Gunung Lang, Ipoh, Perak, 30010, Malaysia
Festival Komuniti Geopark 2025 membawa pengunjung menyelami keunikan Lembah Kinta melalui pengalaman percuma dua hari yang memadukan alam semula jadi, warisan budaya, sains dan komuniti. Hari pertama diadakan di Gunung Lang Community Park dengan aktiviti seperti bengkel interaktif, lawatan berpandu, perkongsian teh herba & kopi hitam, pameran fosil & STEM, rock climbing, pengalaman budaya dan ruang piknik. Malamnya, pengunjung boleh menikmati Jejak Warisan & Piknik Bulan Bintang di Pekan Ipoh. Hari kedua diteruskan di Gua Tambun, dengan aktiviti Urban Sketchers dan Klinik Lukisan Komuniti, sesuai untuk semua peringkat usia.

Hari Pertama (8 November)

Rasai kemeriahan festival utama di Gunung Lang Community Park (GLCP)!

Nikmati pelbagai aktiviti seperti: Bengkel interaktif & lawatan berpandu Perkongsian teh herba & kopi hitam Pameran fosil & STEM Aktiviti rock climbing Pengalaman budaya & warisan Ruang santai piknik bersama komuniti

Pada waktu malam, sambung kemeriahan dengan Jejak Warisan & Piknik Bulan Bintang di Pekan Ipoh — sambil menikmati aroma white coffee yang cukup sinonim dengan bandar warisan ini.

Hari Kedua (9 November)

Eksplorasi diteruskan di Gua Tambun, tapak lukisan purba berusia ribuan tahun. Sertai juga aktiviti Urban Sketchers dan Klinik Lukisan Komuniti yang memberi inspirasi untuk semua peringkat usia!

Datanglah bersama keluarga & rakan — alami sendiri pertemuan antara alam, sains, budaya dan komuniti di:

Festival Komuniti Geopark: Kinta & Kita 8 & 9 November 2025

Showcase GWB 2.0 Sempena Hari Banda Raya Ipoh ke-37
2025-11-08 17:00 - 19:00 | Amphitheatre @ Laman Sejahtera, Taman D.R. Seenivasagam, Ipoh, Perak, Jalan Keliling Dalam, Ipoh, Perak, 31350, Malaysia
Program Showcase GWB 2.0 diadakan sempena sambutan Hari Ulangtahun Bandar Raya Ipoh yang ke-37. Acara ini menampilkan pelbagai aktiviti termasuk kuiz hari ulang tahun bandar raya dan persembahan nyanyian serta tarian oleh kumpulan Gema Warisan Budaya, Majlis Bandaraya Ipoh. Program ini menggabungkan elemen budaya dan hiburan untuk pengunjung semua peringkat usia.

Karya Teater Seniman Negara Datuk Lat: Kampung Boy
2025-11-14 20:30 - 2025-11-16 22:00 | Auditorium JKKN Perak, Jabatan Kebudayaan dan Kesenian Negara Perak, Jalan Raja Dihilir, Ipoh, Perak, 30350, Malaysia
Karya Teater Seniman Negara Datuk Lat: Kampung Boy

Saksikan pementasan istimewa “Kampung Boy”, karya agung Seniman Negara Datuk Lat, yang dibawa ke pentas melalui arahan Ridhwan Saidi dan skrip nukilan Saad Omar. Teater ini menghidupkan kisah kehidupan Datuk Lat semasa kecil sebagai seorang budak lelaki, Lat, yang membesar di kampung.

Acara ini menampilkan barisan pelakon berbakat termasuk Taiyuddin Bakar, Ilya Senario, Hadi Mikail, Faris Jamhari, Isma Hakimi, Aqeel Uwais, Yeop Nazri, Santy Mala, Sty Mat Desa, Dayyan, Fazly Izwan, Nazir, Tiqah, Danny H, Farah Ann, Yazz, dan Madi. Pementasan ini dijangka memukau penonton dengan gabungan lakonan, muzik, dan naratif yang mendekati kehidupan sebenar.

Larian Hari Keputeraan Sultan Nazrin Shah 2025
2025-11-16 06:00 - 11:00 | Dataran Pavilion Kuala Kangsar, Dataran Pavilion Kuala Kangsar, Kuala Kangsar, Perak, 33000, Malaysia
Larian Hari Keputeraan Sultan Nazrin Shah 2025

Larian Hari Keputeraan Sultan Nazrin Shah 2025 dianjurkan oleh Pejabat Daerah Kuala Kangsar dengan kerjasama M5 Event Sdn Bhd dan sokongan Majlis Perbandaran Kuala Kangsar (MPKK). Acara ini meraikan hari keputeraan Sultan Nazrin Shah sambil mempromosikan kesihatan, kecergasan dan semangat komuniti melalui pelbagai kategori larian termasuk 7 km, 10 km, dan 15 km. Maklumat lanjut di Facebook.

Larian Jambatan Sultan Nazrin Shah 2025
2025-11-23 03:00 - 17:00 | Tapak Pasar Malam Bagan Datuk, Perak, Jalan Besar, Bagan Datuk, Perak, 36100, Malaysia
Sertai Larian Jambatan Sultan Nazrin Shah edisi ke-2 dan alami sendiri keunikan laluan di jambatan bertaraf antarabangsa ini. Acara ini menawarkan kategori larian 21km, 10km, dan 5km yang sesuai untuk semua peringkat pelari, dari profesional hingga rekreasi. Selain pengalaman berlari di jambatan yang ikonik, peserta juga berpeluang menikmati pemandangan indah Sungai Perak dan kawasan sekitar Bagan Datuk.

Acara ini merupakan peluang terbaik untuk menguji stamina, bersaing dalam suasana sihat, dan merasai pengalaman berlari yang unik di Perak. Peserta disarankan mendaftar lebih awal untuk memastikan slot kerana tempat adalah terhad.

Penganjur:

Majlis Perbandaran Teluk Intan (MPTI)Co-Organiser: Generasi Athletics ClubEvent Management: Ashkhu Glow Event Management📞 014-3377078 / 013-5000684✉️ ashkuglow@gmail.com

DRCC International K.O.M Challenge 2025 (Edisi Ke-9)
2025-12-07 07:30 - 12:00 | Symphony Suites Hotel, Ipoh
DRCC International K.O.M Challenge 2025 (Edisi Ke-9)

Edisi ke-9 DRCC International K.O.M Challenge 2025 kembali dengan laluan berbasikal yang menakjubkan dari Ipoh menuju Blue Valley, Cameron Highlands. Acara ini menawarkan pengalaman mendaki berstatus Kategori 1 Pendakian Berbasikal dengan ketinggian 4,926 kaki dari aras laut, diiktiraf oleh UCI. Peserta akan menikmati pemandangan indah, udara sejuk dan suasana mesra komuniti pengayuh tempatan serta antarabangsa. Selain menjadi medan menguji ketahanan mental dan fizikal, acara ini turut merancakkan sektor pelancongan serta ekonomi tempatan di Perak dan Pahang.
